
ประกาศองค์การบริหารส่วนตำบลลุโบะยิไร
เรื่อง  ประมวลมาตรฐานทางคุณธรรมและจริยธรรม
สำหรับพนักงานส่วนตำบล  และพนักงานจ้าง  ลูกจ้าง  ขอองค์การบริหารส่วนตำบลลุโบะยิไร
......................................................


ตามที่คณะกรรมการมาตรฐานการบริหารงานบุคคลส่วนท้องถิ่น  (ก.ถ.) ได้กำหนดมาตรฐานทางคุณธรรมและจริยธรรมของข้าราชการ  พนักงาน  และลูกจ้างขององค์กรปกครองส่วนท้องถิ่น  ซึ่งได้ประมวลขึ้นจากข้อเสนอแนะของผู้บริหารท้องถิ่น  สมาชิกสภาท้องถิ่น  ข้าราชการหรือพนักงานส่วนท้องถิ่น  พนักงานจ้างในองค์กรปกครองส่วนท้องถิ่น  และประชาชนผู้รับบริการจากองค์กรปกครองส่วนท้องถิ่น  โดยมีวัตถุประสงค์เพื่อใช้เป็นมาตรฐานกลางทางคุณธรรมและจริยธรรม  กำหนดหลักการและแนวทางปฏิบัติให้ข้าราชการหรือพนักงานส่วนท้องถิ่น  และพนักงานจ้างขององค์กรปกครองส่วนท้องถิ่น  โดยทั่วไปใช้ยึดถือปฏิบัติเป็นเครื่องกำกับความประพฤติ  ดังนี้
1.  มาตรฐานกลางทางคุณธรรมและจริยธรรม สำหรับพนักงานองค์การบริหารส่วนตำบล
ลุโบะยิไร  ปฏิบัติดังนี้



๑.๑  พึงปฏิบัติหน้าที่อย่างเปิดเผย  โปร่งใส และพร้อมยอมรับการตรวจสอบ



๑.๒  พึงใช้ความรู้ความสามารถปฏิบัติราชการอย่างเต็มกำลังด้วยความรอบคอบ



๑.๓  พึงกล้าที่จะปฏิเสธความไม่ถูกต้อง  และไม่ยอมรับเป็นเครื่องมือ ของการทุจริต
                                      ประพฤติมิชอบ



๑.๔  พึงปฏิบัติตนให้ตรงต่อเวลา และใช้เวลาให้เป็นประโยชน์ต่อทางราชการอย่างเต็มที่



๑.๕  พึงดูแลรักษา และใช้ทรัพย์สินของทางราชการอย่างถูกต้อง   ประหยัด และคุ้มค่า



๑.๖  พึงส่งเสริมสนับสนุนให้เกิดความสามัคคี  ร่วมแรงร่วมใจ ในการปฏิบัติหน้าที่เพื่อ
       ประโยชน์ของส่วนร่วม  และของทางราชการ
๑.๗  พัฒนาตนเอง  และประพฤติตนให้เหมาะสมถูกต้อง ตามขนบธรรมเนียมประเพณีอันดี
       งามของสังคมไทย  ในฐานะเป็นพลเมืองดี และเป็นแบบอย่างที่ดี
๑.๘  พึงให้บริการด้วยความสามารถ  สะดวก  รวดเร็ว  มีอัธยาศัยไมตรี  โดยยึดประโยชน์
       ของประชาชนเป็นหลัก
๑.๙  พึงปฏิบัติหน้าที่โดยยึดผลสัมฤทธิ์ของงานอย่างคุ้มค่า
๑.๑๐  พึงพัฒนาทักษะ  ความรู้  ความสามารถ และตนเองให้ทันสมัยอยู่เสมอ




-  ๒  -

๒.  มาตรฐานทางคุณธรรมและจริยธรรมสำหรับผู้ปฏิบัติงานกลุ่มงานบริการพึงปฏิบัติ  ดังนี้



๒.๑  พึงปฏิบัติต่อประชาชนหรือผู้มาติดต่อด้วยความสุภาพ  มีน้ำใจ  เป็นธรรมและเสมอ  
                                       ภาค



๒.๒  พึงปฏิบัติหน้าที่ส่งเสริมงานด้านบริการแก่องค์กรและประชาชนด้วยความถูกต้อง  
                                      รวดเร็ว  เต็มความสามารถ อย่างมีมนุษย์สัมพันธ์



๒.๓  พึงส่งเสริมแนะนำให้เกิดการอนุรักษ์และพัฒนาภูมิธรรม  ภูมิปัญญาท้องถิ่นอย่าง
                                      ยั่งยืน



๒.๔  พึงมุ่งมั่นส่งเสริมให้ผู้รับบริการ  รู้จักการพัฒนาตนเองให้มีความเข้มแข็ง คิดเป็นทำ
                                       เป็น
๓. มาตรฐานทางคุณธรรมและจริยธรรม  สำหรับผู้ปฏิบัติงานกลุ่มวิชาการ  อบต.พึงปฏิบัติ  
๕  ข้อ  ดังนี้



๓.๑  พึงศึกษาหาความรู้เพื่อพัฒนาตนเองให้ก้าวหน้า  มีทัศนคติสร้างสรรค์ ทันเหตุการณ์  
                                      และมุ่งสู่ความเป็นเลิศในด้านวิชาการ



๓.๒  พึงคิดค้น  ศึกษา  วิเคราะห์  เพื่อเสนอผลงานวิชาการที่เป็นประโยชน์ต่อชุมชน  
                                       สังคม  และประชาชน



๓.๓  พึงละเว้นการนำผลงานของผู้อื่นมาเป็นผลงานของตนเอง



๓.๔  พึงเผยแพร่ข้อมูลข่าวสารที่เป็นประโยชน์แก่ประชาชน อย่างถูกต้องครบถ้วนและ
                                       เสมอภาค



๓.๕  พึงรับฟัง  และเคารพความคิดเห็นทางวิชาการของผู้อื่น และมีความรับผิดชอบใน
                                       ผลงานทางวิชาการ


๔.  มาตรฐานทางคุณธรรมและจริยธรรมสำหรับผู้บังคับบัญชา  ดังนี้



๔.๑  พึงปกครองบังคับบัญชาด้วยความเสมอภาคและเป็นธรรมในมาตรฐานเดียวกัน



๔.๒  พึงส่งเสริมสร้างองค์ความรู้ให้ทันสมัย



๔.๓  พึงให้เกียรติและขวัญกำลังใจแก่ผู้กระทำความดีงาม



๔.๔  พึงสร้างบรรยากาศให้เกิดพลังสร้างสรรค์ในการทำงาน



๔.๕  พึงสร้างและรักษากฎเกณฑ์ตามหลักนิติธรรม



๔.๖  พึงเมตตา  กรุณา  และมุฑิตาจิตต่อผู้ร่วมงาน



๔.๗  พึงบริหารราชการด้วยความใสสะอาด  และพร้อมให้ตรวจสอบ


องค์การบริหารส่วนตำบลเสริมกลาง  ขอประกาศใช้มาตรฐานทั้ง ๕ ประการดังกล่าวข้างต้น เป็น “มาตรฐานทางคุณธรรมและจริยธรรมสำหรับพนักงานส่วนตำบล  พนักงานจ้าง  ลูกจ้าง” ขององค์การบริหารส่วนตำบลลุโบะยิไรและขอกำหนดมาตรฐานทางคุณธรรมและจริยธรรมสำหรับประพฤติตนและเป็นหลักการในการปฏิบัติงานเพิ่มเติม  ดังนี้
-๓-
1.  ปฏิบัติงานตามจรรยาบรรณของข้าราชการ  ได้แก่
๑.๑  จรรยาบรรณต่อตนเอง
๑.๒  จรรยาบรรณต่อผู้บังคับบัญชา
๑.๓  จรรยาบรรณต่อเพื่อนร่วมงาน
๑.๔  จรรยาบรรณต่อประชาชน


๒.  ปฏิบัติงานตามคุณธรรมของพุทธศาสนา  เช่น  อิทธิบาท ๔  สังฆหะวัตถุ ๔  ธรรมโลกบาล  
                          สัปปุริสธรรม  ๗  ทศพิธราชธรรม  เป็นต้น
                     ๓.  ปฏิบัติงานตามนโยบายของรัฐบาลในเรื่องการบริหารจัดการบ้านเมืองที่ดี (ธรรมาภิบาล)  ได้แก่  
     ความถูกต้อง  ตรวจสอบได้  มีความโปร่งใส  มีความรับผิดชอบ ประชาชนมีส่วนร่วม  ความ
     คุ้มค่า
๔.  พนักงานส่วนตำบลเสริมกลาง  จะพึงปฏิบัติหน้าที่ราชการด้วยความอุตสาหะเอาใจใส่  
     ระมัดระวัง  รักษาประโยชน์ของทางราชการอย่างเต็มกำลังความสามารถ
๕.  พนักงานส่วนตำบลเสริมกลาง  จะพึงปฏิบัติหน้าที่ด้วยความซื่อสัตย์  สุจริตและเที่ยงธรรม
๖.  พนักงานส่วนตำบลเสริมกลาง จะพึงปฏิบัติต่อผู้ร่วมงานด้วยความสุภาพ เรียบร้อย  รักษาความ
     สามัคคี  และไม่กระทำการอย่างใดที่เป็นการกลั่นแกล้งกัน
๗.  พนักงานส่วนตำบลเสริมกลาง  จะพึงต้อนรับให้ความสะดวกให้ความเป็นธรรม และให้การ
     สงเคราะห์แก่ประชาชนผู้มาติดต่อราชการเกี่ยวกับหน้าที่ของตน  โดยไม่ชักช้าและด้วยความ
     สุภาพเรียบร้อย ไม่ดูหมิ่น  เหยียดหยาม  กดขี่ข่มเหงประชาชนผู้มาติดต่อราชการ




จึงขอประกาศให้ทราบโดยทั่วกัน




ประกาศ  ณ  วันที่  ๙   เดือน  มกราคม   พ.ศ. ๒๕๖๑

    (นายมะตอเฮ  บากา)






     ปลัดองค์การบริหารส่วนตำบลลุโบะยิไร ปฏิบัติหน้าที่







  นายกองค์การบริหารส่วนตำบลลุโบะยิไร

ประกาศองค์การบริหารส่วนตำบลลุโบะยิไร
เรื่อง  มาตรการป้องกันและแก้ไขปัญหาการทุจริตประพฤติมิชอบ
ขององค์การบริหารส่วนตำบลลุโบะยิไร
......................................................



เพื่อให้การปฏิบัติภารกิจขององค์การบริหารส่วนตำบลลุโบะยิไร  เป็นไปด้วยความซื่อสัตย์  สุจริต  สามารถตรวจสอบได้และเป็นไปตามคำสั่ง  คณะรักษาความสงบแห่งชาติ  ฉบับที่  ๖๙/๒๕๕๗  เรื่อง  มาตรการป้องกันและแก้ไขปัญหาการทุจริตประพฤติมิชอบองค์การบริหารส่วนตำบลลุโบะยิไร จึงเห็นสมควรกำหนดมาตรการป้องกันแก้ไขปัญหาทุจริตประพฤติมิชอบ  ดังนี้
1.  ให้หัวหน้าส่วน/กองกำกับดูแลแต่ละส่วน / กอง แจ้งเวียนคำสั่งคณะรักษาความสงบแห่งชาติ  
ฉบับที่ ๖๙/๒๕๕๗ เรื่องมาตรการป้องกันและแก้ไขปัญหาการทุจริตประพฤติมิชอบและมาตรการฉบับนี้ให้ข้าราชการและบุคลากรของส่วนราชการทุกคนในสังกัดได้รับทราบและถือปฏิบัติโดยเคร่งครัด
2.  ให้หน่วยงานปฏิบัติงานโดยมีการมุ่งเน้นการสร้างธรรมาภิบาลในการบริหารและส่งเสริมการมี
ส่วนร่วมจากทุกภาคส่วนในการตรวจสอบ  เฝ้าระวัง  เพื่อสกัดกั้นมิให้เกิดการทุจริตประพฤติมิชอบได้
3.  กรณีมีการกล่าวหาหรือพบเหตุอันควรสงสัยข้าราชการและเจ้าหน้าที่ของรัฐ กระทำการหรือ
เกี่ยวข้องกับการทุจริตประพฤติมิชอบทั้งในฐานะตัวการ  ผู้ใช้  หรือผู้สนับสนุน  ให้หัวหน้าส่วนราชการดำเนินการตามอำนาจหน้าที่ภายใต้พระราชบัญญัติระเบียบบริหารราชการแผ่นดิน  พ.ศ. ๒๕๓๔  และพระราชกฤษฎีกาว่าด้วยหลักเกณฑ์วิธีการบริหารกิจการบ้านเมืองที่ดี  พ.ศ. ๒๕๔๖  ประกอบกับกฎหมาย  ระเบียบ  ข้อบังคับที่เกี่ยวข้องกับการบริหารงานบุคคล  โดยให้บังคับใช้มาตรการทางวินัย  มาตรการทางปกครอง  และมาตรการทางกฎหมายอย่างเฉียบขาด  และรวดเร็ว
4.  กรณีการจัดซื้อจัดจ้าง  ให้ผู้มีหน้าที่ในกระบวนการจัดซื้อจัดจ้างดำเนินการให้เป็นไปตามอำนาจ
หน้าที่  ถือปฏิบัติให้เป็นไปตามกฎหมาย  ระเบียบที่เกี่ยวข้องเคร่งครัด  โดยผู้บริหารต้องมีการควบคุม  กำกับดูแลการดำเนินการให้เป็นไปตามบทบัญญัติแห่งพระราชบัญญัติประกอบกับรัฐธรรมนูญว่าด้วยการป้องกันและปราบปรามการทุจริต  พ.ศ. ๒๕๔๒  อย่างเคร่งครัด


ทั้งนี้ กำหนดให้บุคลากรในองค์การบริหารส่วนตำบลลุโบะยิไรดำเนินงานตามแนวทางการดำเนินการตามมาตรการป้องกันและแก้ไขปัญหาการทุจริตประพฤติมิชอบโดยยึดถือเป็นแนวทางปฏิบัติควบคู่กับกฎข้อบังคับอื่น   อย่างทั่วถึง
-๒-



จึงประกาศให้ทราบโดยทั่วกัน




ประกาศ  ณ  วันที่  ๒๐    เดือน  มิถุนายน   พ.ศ.  ๒๕๖๑
                                                              (ลงชื่อ) 

(นายมะตอเฮ  บากา)





     ปลัดองค์การบริหารส่วนตำบลลุโบะยิไร ปฏิบัติหน้าที่






  นายกองค์การบริหารส่วนตำบลลุโบะยิไร

ประกาศองค์การบริหารส่วนตำบลลุโบะยิไร
เรื่อง  เจตนารมณ์การป้องกันและต่อต้านการทุจริตคอร์รัปชั่น

......................................................
องค์การบริหารส่วนตำบลลุโบะยิไร  ให้ความสำคัญกับการต่อต้านการทุจริตคอร์รัปชั่น  ตลอดจน
สนับสนุนและส่งเสริมให้บุคลากรทุกระดับมีจิตสำนึกในการป้องกันและต่อต้านการทุจริตคอร์รัปชันในทุกรูปแบบ  เพื่อที่สร้างความโปร่งใสมีมาตรฐานในการปฏิบัติงานที่ชัดเจนและเป็นสากลเป็นเครื่องมือกำกับความประพฤติของบุคลากรทุกคน  และเพื่อให้การบริหารราชการเป็นไปอย่างมีประสิทธิภาพและมีธรรมาภิบาลอันจะทำให้ประชาชนเกิดความมั่นใจ  ศรัทธา  และไว้วางใจในการบริหารงานภาครัฐ


อาศัยความตามเจตนารมณ์ของรัฐธรรมนูญแห่งราชอาณาจักรไทยพุทธศักราช  ๒๕๕๐  และ  มาตรา ๓/๑  แห่งพระราชบัญญัติระเบียบบริหารราชการแผ่นดิน  พ.ศ. ๒๕๓๔  แก้ไขเพิ่มเติมถึงฉบับที่  ๕  พ.ศ.  ๒๕๔๕  และพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี  พ.ศ. ๒๕๔๖  ประมวลจริยธรรมของข้าราชการพนักงานส่วนท้องถิ่นองค์การบริหารส่วนตำบลลุโบะยิไร พ.ศ. ๒๕๖๑


ดังนั้น  องค์การบริหารส่วนตำบลลุโบะยิไร  จึงประกาศเจตนารมณ์การป้องกันและต่อต้านการทุจริตคอร์รัปชั่น  เพื่อพึงยึดถือเป็นแนวทางปฏิบัติต่อไป  ดังนี้


ข้อ  ๑  ประกาศฉบับนี้บังคับใช้กับนายกองค์การบริหารส่วนตำบล  รองนายกองค์การบริหารส่วนตำบล  เลขานุการนายกองค์การบริหารส่วนตำบล  สมาชิกสภาองค์การบริหารส่วนตำบล  พนักงานส่วนตำบล  และพนักงานจ้างขององค์การบริหารส่วนตำบลลุโบะยิไร (รวมเรียกว่า “บุคลากรขององค์การบริหารส่วนตำบล”)


ข้อ  ๒  บุคลากรขององค์การบริหารส่วนตำบลลุโบะยิไร จะไม่เข้าไปเกี่ยวข้องกับเรื่องทุจริต
คอร์รัปชั่นไม่ว่าโดยทางตรงหรือทางอ้อม


ข้อ  ๓  บุคลากรขององค์การบริหารส่วนตำบลลุโบะยิไร ไม่พึงละเลยหรือเพิกเฉยเมื่อพบเห็นการกระทำที่เข้าข่ายการทุจริตคอร์รัปชั่นที่เกี่ยวข้องกับองค์การบริหารส่วนตำบลลุโบะยิไรโดยต้องแจ้งให้ผู้บังคับบัญชาหรือบุคคลที่รับผิดชอบทราบและให้ความร่วมมือในการตรวจสอบข้อเท็จจริงต่าง ๆ หากมีข้อสงสัยหรือข้อซักถามให้ปรึกษากับผู้บังคับบัญชาหรือบุคคลที่กำหนดให้ทำหน้าที่รับผิดชอบเกี่ยวกับการติดตามการปฏิบัติตามประมวลจริยธรรมของบุคลากรแต่ละประเภทตามที่กำหนดไว้


ข้อ  ๔  บุคลากรขององค์การบริหารส่วนตำบลลุโบะยิไร  จะตระหนักถึงความสำคัญในการเผยแพร่ให้ความรู้และทำความเข้าใจกับบุคคลอื่นที่ต้องปฏิบัติหน้าที่เกี่ยวข้องกับองค์การบริหารส่วนตำบล      ลุโบะยิไร หรืออาจเกิดผลกระทบต่อองค์การบริหารส่วนตำบลลุโบะยิไรในเรื่องที่ต้องปฏิบัติ  มิให้เกิดการทุจริตคอร์รัปชั่น


ข้อ  ๕  บุคลากรขององค์การบริหารส่วนตำบลลุโบะยิไร จะมุ่งมั่นที่จะสร้างและรักษาวัฒนธรรมองค์กรที่ยึดมั่นว่าการทุจริตคอร์รัปชั่น และการให้หรือรับสินบนเป็นการกระทำที่ยอมรับไม่ได้  ไม่ว่าจะเป็นการกระทำกับบุคคลใดก็ตามหรือการทำธุรกรรมกับภาครัฐหรือภาคเอกชน


ทั้งนี้  ตั้งแต่บัดนี้เป็นต้นไป




ประกาศ  ณ  วันที่  ๙   มกราคม   พ.ศ. ๒๕๖๑






(ลงชื่อ)

     (นายมะตอเฮ  บากา)





     ปลัดองค์การบริหารส่วนตำบลลุโบะยิไร ปฏิบัติหน้าที่






  นายกองค์การบริหารส่วนตำบลลุโบะยิไร
